《送和斜川诗二首》
宋代·王铚

采药游名山，恐是韩伯休。
款段下泽车，久师马少游。
两公学真下，异世今同流。
遇害能鸣雁，多猜不下鸥。
何如脱羁馽，寻壑与经丘。
人生亦误计，独醒无匹俦。
天地本虚静，万物自应酬。
阴阳驱意气，定能相胜否。
况复漆室女，浪为鲁国忧。
真妄两非是，湛然一无求。

作者简介：王铚，生卒年月不详。字性之，自号汝阴老民，世称雪溪先生。高宗建炎四年（1130），纂集太宗以来兵制。绍兴四年（1134）书成，赐名《枢庭备检》。后罢为右承事郎，主管台州崇道观，续上《七朝国史》等。九年，为湖南安抚司参议官。晚年，遭受秦桧的摒斥，避地剡溪山中，日以觞咏自娱。